عمومی بلند ترین ڈومین نیم

عمومی بلند ترین ڈومین نیم (generic top-level domains یا gTLD) ایسے بلند ترین ڈومین نیم (top-level domain names) ہیں جو کسی ویب صفحہ (web page) کی تنظیمی نوع (class of organization) سے تعلق رکھتے ہوں۔ مثلاً com. یا edu. یا mil. وغیرہ۔ یہ صرف معنوی لحاظ سے بلند ترین ہیں کیونکہ اکثر کسی صفحۂ جال کے پتہ (web page address) میں ان کے بعد کوئی ملکی بلند ترین ڈومین نیم بھی ہو سکتا ہے۔
عمومی بلند ترین ڈومین نیم کی ابتدا جنوری 1985ء سے ہوئی جب چھ عمومی بلند ترین ڈومین نیم مقرر کیے گئے جو درج ذیل ہیں:
 com. (تجارتی ویب سائٹ )
 edu. (تعلیمی ادارے کا ویب سائٹ)
 حکومت (حکومتی ویب سائٹ )
 mil. (فوج سے متعلق ویب سائٹ)
 net. (حکومتی ویب سائٹ )
 org. (تنظیمی ویب سائٹ )
بعض ماہرین Arpa. کو بھی عمومی گردانتے ہیں مگر بیشتر لوگ اسے root. کے ساتھ ایک اساسی بلند ترین ڈومین نیم مانتے ہیں۔
اب ان میں اضافہ ہو چکا ہے جو آپ نیچے دیے ہوئے خانۂ معلومات میں دیکھ سکتے ہیں۔

 نیو gTLD توسیع 
پہلے مرحلے میں، ICANN نے 2012 میں نئی جنیرک ٹاپ لیول ڈومینز (gTLDs) کے لیے درخواستیں قبول کرنا شروع کیں۔ اس پُروگرام کا مقصد ڈومین نیم اسپیس کو وسیع کرنا اور آن لائن جدّت کو فروغ دینا تھا۔ مجموعی طور پر 1,930 درخواستیں موصول ہوئیں، جن میں سے 1,200 سے زائد نئی gTLDs کامیابی سے متعارف کروائی گئیں، جیسے کہ .guru، .tech، .xyz اور برانڈز کی طرف سے استعمال ہونے والی .google، .barclays اور .samsung جیسی ڈومینز۔ یہ اقدام عالمی انٹرنیٹ نظام میں ایک بڑا قدم سمجھا گیا، جس سے کاروبار، برانڈز اور کمیونٹیز کو اپنی شناخت مضبوط کرنے کا نیا موقع ملا۔

اب ICANN ایک دہائی کے بعد نئے مرحلے کی تیاری کر رہا ہے، جو 2026 میں متوقع ہے۔ نئے راؤنڈ کے لیے 3,500 سے زائد درخواستوں کی توقع کی جا رہی ہے اور درخواست فیس کو بڑھا کر $227,000 کر دیا گیا ہے۔ مجموعی لاگت قانونی، تکنیکی اور آپریشنل اخراجات کو ملا کر تقریباً $400,000 تک جا سکتی ہے۔ ICANN نے 30 مئی 2025 کو "نیو gTLD ایپلیکنٹ گائیڈبک" شائع کی ہے، جو اس نئے مرحلے کے اصول و ضوابط بیان کرتی ہے۔ فی الوقت، ICANN عوامی آراء طلب کر رہا ہے تاکہ اس گائیڈبک کو حتمی شکل دی جا سکے۔

 متعلقہ مضامین 
 بلند ترین ڈومین نیم

زمرہ:1984ء کی متعارفات
زمرہ:انٹرنیٹ
زمرہ:بلند ترین اسم ساحات
زمرہ:نظام ڈومین نیم
زمرہ:ویکی ڈیٹا سے مختلف مختصر وضاحت
زمرہ:شناختگر
زمرہ:معیارات